CELEX: 62011CB0348
Language: sk
Date: 2012-03-23 00:00:00
Title: Vec C-348/11: Uznesenie Súdneho dvora (ôsma komora) z  23. marca 2012 (návrh na začatie prejudiciálneho konania, ktorý podal Tribunal d’instance de Paris — Francúzsko) — Thomson Sales Europe SA/Administration des douanes (Direction Nationale du Renseignement et des Enquêtes douanières) [Článok 92 ods. 1 a článok 103 ods. 1 rokovacieho poriadku — Zjavná neprípustnosť — Článok 104 ods. 3 druhý pododsek rokovacieho poriadku — Odpoveď nevyvolávajúca žiadne dôvodné pochybnosti — Návrh na začatie prejudiciálneho konania — Posúdenie platnosti — Spoločná obchodná politika — Dumping — Dovoz televízorov vyrobených v Thajsku — Platnosť vyšetrovania Európskeho úradu pre boj proti podvodom (OLAF) — Platnosť nariadení (ES) č. 710/95 a 2584/98]

4.8.2012   
            
            
               SK
            
            
               Úradný vestník Európskej únie
            
            
               C 235/4
            
         Uznesenie Súdneho dvora (ôsma komora) z 23. marca 2012 (návrh na začatie prejudiciálneho konania, ktorý podal Tribunal d’instance de Paris — Francúzsko) — Thomson Sales Europe SA/Administration des douanes (Direction Nationale du Renseignement et des Enquêtes douanières)
   (Vec C-348/11) (1)
   
   (Článok 92 ods. 1 a článok 103 ods. 1 rokovacieho poriadku - Zjavná neprípustnosť - Článok 104 ods. 3 druhý pododsek rokovacieho poriadku - Odpoveď nevyvolávajúca žiadne dôvodné pochybnosti - Návrh na začatie prejudiciálneho konania - Posúdenie platnosti - Spoločná obchodná politika - Dumping - Dovoz televízorov vyrobených v Thajsku - Platnosť vyšetrovania Európskeho úradu pre boj proti podvodom (OLAF) - Platnosť nariadení (ES) č. 710/95 a 2584/98)
   2012/C 235/06
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Tribunal d’instance de Paris
   
      Účastníci konania
   
   
      Žalobkyňa: Thomson Sales Europe SA
   
      Žalovaná: Administration des douanes (Direction Nationale du Renseignement et des Enquêtes douanières)
   
      Predmet veci
   
   Návrh na začatie prejudiciálneho konania — Tribunal d’instance de Paris — Platnosť nariadenia Rady (ES) č. 710/95 z 27. marca 1995, ktorým sa ukladá konečné antidumpingové clo na dovoz farebných televíznych prijímačov s pôvodom v Malajzii, Čínskej ľudovej republike, Kórejskej republike, Singapure a Thajsku a upravuje sa konečné vybratie predbežne stanoveného cla [neoficiálny preklad] (Ú. v. ES L 73, s. 3) — Platnosť nariadenia Rady (ES) č. 2584/98 z 27. novembra 1998, ktorým sa mení a dopĺňa už uvedené nariadenie (ES) č. 710/95 [neoficiálny preklad] (Ú. v. ES L 324, s. 1) — Nariadenia uplatňujúce na účely výpočtu váženého priemerného dumpingového rozpätia metódu spočívajúcu vo vykonaní zníženia na nulu — Platnosť vyšetrovania Európskeho úradu pre boj proti podvodom (OLAF), pokiaľ ide o pôvod televízorov
   
      Výrok
   
   Preskúmanie štvrtej a piatej otázky neodhalilo žiadnu skutočnosť, ktorá by mohla mať vplyv na platnosť nariadenia Rady (ES) č. 710/95 z 27. marca 1995, ktorým sa ukladá konečné antidumpingové clo na dovoz farebných televíznych prijímačov s pôvodom v [Malajzii], Čínskej ľudovej republike, Kórejskej republike, Singapure a Thajsku a upravuje sa konečné vybratie predbežne stanoveného cla, a nariadenia Rady (ES) č. 2584/98 z 27. novembra 1998, ktorým sa mení a dopĺňa nariadenie č. 710/95.
   
      (1)  Ú. v. EÚ C 282, 24.9.2011.